**Den Norske Kirke**

**Askim menighet**

**Kirkegata 31**

**1814 Askim**  **Askim, 23.05.2024**

**Møtebok Askim menighetsråd**

Tid: Torsdag 23.05.24 klokka 1830

Sted: Møterom kapellet, Askim

Tilstede: Inger Marie Ask Ellefsen, Annvor Greibesland, Jan Edgar Fredriksen, Arne Lein, Kjell Oddvar Dahl, Niklas Karlsen, Preben Hodt. Kåre Sundbrei (vara)

Fra administrasjonen: daglig leder Gunnlaug Brenne.

Kort åpning av møtet ved Jan Fredriksen.

**Sak 31/24** **Godkjenning av møteinnkalling og sakliste.**

Godkjent.

**Sak 32/24 Godkjenning av møtebok fra møte 02.05.2024.**

Godkjent.

**Sak 33/24 Avtale mellom Askim sokn og IØKF ang kirkekontoret**

Forslag til avtale mellom Askim sokn og IØKF vedlagt saken. Saksfremlegg til kommunestyret ang overføringen av kirkelig eiendom fra kommunen til Askim sokn er også vedlagt.

Den oppnevnte arbeidsgruppa mellom Askim sokn og IØKF har nå lagt frem et forslag til avtale om bruken av kirkekontoret.

*Vedtak:*

Avtalen mellom Askim sokn og IØKF ang kirkekontoret vedtas slik den foreligger i vedlegg til saken, under forutsetning av at det kommer inn i avtalen hvordan det skal reguleres dersom avtalen sies opp eller brytes før det er gått 20 år.

**Sak 34/24 Drøfte innholdet i stillingen som ungdomsarbeider ved ny utlysing**

Vedlagt er stillingsutlysingen fra sist gang stillingen ble utlyst.

Fellesrådet forventer å måtte lyse ut stillingen som ungdomsarbeider med hovedarbeidssted Askim om ikke så lenge. Derfor inviteres menighetsrådet til å drøfte hvilke satsinger som skal tas med i utlysingsteksten. Minner om at forrige menighetsråd vedtok en satsing på Tweens, aldersgruppe 10-14 år og at denne var lagt til denne stillingen.

Saken legges frem uten forslag til vedtak.

*Vedtak:*

Viktig for menighetsrådet er at det blir fleksibilitet i stillingen, at man finner den rette personen som kan være med å skape nye tiltak og er godt egnet til dette. Det er ønske om at ungdomsarbeideren kan være med og videreutvikle konfirmantarbeidet. Menighetsrådet ønsker å ta videreutviklingen av denne stillingen med i sin strategiplan, og det bør i utlysingsteksten tas høyde for at endringer kan skje, siden MR ikke er ferdig med strategiplanen enda.

**Sak 35/24** **Drøfte videreføring av G2-satsingen i Askim sokn**

Menighetsrådet har hatt saken til behandling tidligere. Det er opprettet en styringsgruppe med frivillige og ansatte og de har drøftet mulige videreføringer. *De største endringene er at det foreslås en dobling av kveldsgudstjenester i Askim, med kveldsgudstjeneste annenhver tirsdag.* Forslagene har forut for dette forslaget ikke vært drøftet med fellesrådet eller kirkevergen, noe som gjør at de økonomiske rammene ikke er klargjort.

Askim menighetsråd inviteres til å drøfte og komme med sine synspunkter ifht følgende forslag fra arbeidsgruppa:

Styringsgruppa håper at Indre Østfold kirkelige fellesråd og Askim menighet kan bli med på følgende:

* G2 legges ned i Eidsberg
* Det er etablert en styringsgruppe for G2 bestående av frivillige og ansatte.
* G2 fortsetter i Askim kirke der det holds G2-gudstjeneste annenhver uke.
* G2 flyttes fra søndag kveld til tirsdag kveld.
* Leif Ingvald Skaug fortsetter som medarbeider på G2-gudstjenestene; nå som frivillig medarbeider. Han er musikalsk ansvarlig under en månedlig G2-gudstjeneste.
* Jon Olav Meling Kvamsøe trer inn på prestesiden. Kjartan Bergslid trekker seg ut av G2-arbeidet.
* Styringsgruppa ønsker seg Christer Berntzen som musikalsk ansvarlig annen hver G2 og ber om at dette «bakes inn i stillingen hans».
* Indre Østfold Gospel Company (IØGC) vil delta under minst fire G2 - gudstjenester i året.
* Lovsangsteam, som utgår fra IØGC, vil være forsangere under lovsangen.
* IØGC vil invitere til to «Gospel Church» i året. Disse vil foregå på søndag kveld i Askim kirke, og kommer i tillegg til tirsdagsG2.
* Vi ber om at Indre Østfold kirkelige fellesråd stiller med kirketjener under G2.

Saken legges frem uten forslag til vedtak.

*Vedtak:*

Styringsgruppa tas inn som et utvalg under Askim menighetsråd og gis navnet G2-utvalget. Ingunn Myrvang, Michelle Skaug, Leif Ingvald Skaug og Espen Halvorsen er medlemmer i styringsgruppa, i tillegg til Preben Hodt og Jon Olav Meling Kvamsøe.

Askim menighetsråd anbefaler at hyppigheten på tirsdagsG2 blir 2 ganger i mnd dersom det er økonomisk grunnlag for det.

G2-utvalget sørger for at det blir laget rapportering til biskopen ved utgangen av året siden det ut 2024 er en forsøksordning med økt forordning av gudstjenester.

**Sak 29/24 Drøfte arbeidet i MR så langt**

Saken var utsatt fra forrige møte.

Hvordan skal vi arbeide i menighetsrådet? Evaluere arbeidet så langt. Skal vi ha et AU eller fortsette som nå?

Forslag fra Niklas:

- vi skiller ut godkjenning av sakliste som egen sak, adskilt fra godkjenning av innkalling.

- vi flytter orienteringssaker til siste sak.

Saken legges frem uten forslag til vedtak.

*Vedtak:*

Menighetsrådet i Askim fortsetter uten arbeidsutvalg (AU,) men leder, nestleder, sokneprest og daglig leder har jevnlige møter for å drøfte saker som bør opp i menighetsrådet.

Utnevning av utvalg under menighetsrådet arbeider rådet videre med utfra behov som strategiplanen avdekker.

Vi skiller ut godkjenning av sakliste som egen sak, adskilt fra godkjenning av innkalling.

Vi flytter orienteringssaker til siste sak.

Dersom medlemmer ønsker saker opp, send på forhånd til leder og daglig leder.

**Sak 36/24** **Orienteringssaker**

**Fra soknepresten:**

* Vi jobber med teamutvikling i teamet. Det er en positiv ting som er med å utvikle samarbeid og kollegastøtte og kreativitet i arbeidet.
* Vi i teamet ønsker gjerne at MR-medlemmer kommer og ser på eller deltar i for eksempel trosopplæringstiltak, slik at dere kan gjøre dere kjent med arbeidet.
* Konfirmantleir er nå på tredje året i samarbeid med NMSU. Leiren er billigere for de konfirmantene som melder seg inn i NMSU, men de blir utmeldt etter konfirmantåret, og må aktivt ta et valg om å fortsette medlemskapet etter konfirmasjonstiden. Rådet ønsker å få en sak som utreder og belyser alle sider ved dette med medlemskap i en ungdomsorganisasjon som del av konfirmanttiden. Sokneprest og daglig leder forbereder en sak om dette til et senere møte.

**Fra daglig leder:**

* Arbeidsgruppen som skal se på omorganisering av Kirkekroa er ferdig dannet, og skal ha sitt første møte den 28.05.24.

**Orientering om virksomheten på Askim prestegård:**

Orientering om virksomhet og økonomi fra Stiftelsen Askim prestegård. Gjenvalgt styreleder Tormod Melnæs orienterte om følgende: Styret i stiftelsen er ansvarlig for drift og resultat, menighetsrådet er generalforsamling og sørger for valg av styremedlemmer. Underskudd på 280.000,- i 2023, ca. 120.000,- av dette er avskrivninger. I år går det bedre, i år får vi for første gang kommunal støtte med kr. 53.000,-, vennelaget har hittil i år bidratt med kr. 50.000,- fordi de har fått flere nye medlemmer. Vi har et vedlikeholdsteam som arbeider frivillig, det samme med hagegruppa og programkomiteen. Pr. i dag er vi i balanse med budsjettet. På sikt ønsker vi at tilskuddet fra menighetsrådet og fellesrådet kunne øke. Vi har noen nye programposter som bidrar til inntekter. Vi har fem overnattingsrom, for å ha gjester der må vi ha brannvarslingsanlegg som vi har fått tilskudd til fra Sparebankstiftelsen. Vi ønsker å kunne få inn omsøkte midler til å kunne sette i stand et forsamlingslokale i låven. Programkomiteen har en Prestegårdskveld en gang i mnd, også til høsten, med ulike tema. Men det er litt dårlig besøkt, vi har gjort mye PR, men lurer på hva vi kan gjøre mer. Det er ikke noe samarbeid mellom Mannsgruppa og programkomiteen. Vi trenger leieinntekter og jobber mye med det. Anne Lein er kontaktperson mellom styret og menighetsrådet, ta kontakt med henne dersom det er noen spørsmål. Hennes rolle er å se til at de ansvarlige for menighetsarrangement følger opp bruksreglene for huset. Det er mye jevnlig bruk fra menighetens side. Det er fint om menighetsbrukerne følger opp bruksreglene bedre, sjekk lista og gjør det som står der. MR ønsker at brukslista blir sendt som påminnelse, daglig leder gjør det.

*Vedtak:*

Tas til orientering.

**Sak 37/24 Eventuelt**

* Kirkens Bymisjon ønsker å etablere seg i Askim, og vil drøfte dette med Askim menighetsråd. Rådet støtter at Kirkens bymisjon blir invitert til et rådsmøte til høsten.
* Barnetoget på 17.mai gikk ikke om kirkeplassen i år, det var noe 17.maikomiteen bestemte uten å konsultere oss. Rådet kommer til å ta opp denne saken med 17.maikomiteen, for vi ønsker at kirken skal være en del av 17.maifeiringen.

Møtet hevet klokka 2110.

Kjell Dahl (sign.)  Gunnlaug Brenne

Leder i rådet  daglig leder